Kalascima on 23. Kuressaare Merepäevade esineja avakontserdil, mehed otse Itaaliast vallutavad Kuressaare kesklinnas asuva lava. Haarava ja energiat täis kontserdi annab Itaalia kuumim bänd, mille sarnast siin saarel varem nähtud ei ole. Vaata vaid, mida need mehed teha oskavad: 
#000000
Seto leelokoor "Siidisõsarõ" on ühiseks kultuuri hoidmise kohaks Tallinnas ja Harjumaal elavatele setodele. Kümneliikmelises laulupargis on igal ühel oma lugu Setomaa ja sealsete juurtega.
#000001
Seto laulupargi repertuaar on mitmekesine - arhailisest seto leelost tänapäevasemate Setomaalt pärit rahvalauludeni, lõõtsalugudest tantsuliste etteasteteni.
„Siidisõsarõ“ on Setomaa kultuuritraditsioone käinud tutvustamas nii kodu- kui välismaal.
#000002
Juhan Uppin on erakordne nähtus Eesti muusikas, kes kannab täie õiguse, au ja väärikusega kahekordse lõõtsakuninga tiitlit. Loe rohkem Juhan Uppini tegemistest: 
#000003
Uppsar on kaasaegne, energiline ja pilkupüüdev rahvatantsurühm. Asutatud 2010. aasta algul Tallinna Tantsuakadeemia juures kantuna soovist muuta, arendada ja täiustada tantsuilma. Koosneb vabakutselistest tantsijatest ning esitleb rahvalikku eesti autoritantsu. Uppsar sammub mööda sissetallatud radu, kannab olemasolevat tantsupärandit, julgeb suurelt unistada ning on avatud uutele ja värsketele ideedele.
#000004
Rüüt on hoogne, mänguline ja muusikalisi piire kompav kooslus, kes oma nüansirikka muusikaga pakub tõelist kuulamisrõõmu nii muusikagurmaanidele kui ka hoogsatele peolistele. Ansambel koosneb neljast liikmest ja tänaseks on ühiselt tegutsetud viis aastat. Selle aja jooksul on ansambliliikmed üha enam kokku kasvanud ja neljast erineva maailmaga muusikust on saanud laiaspektriline tervik. Rüüdi muusikas on iga liikme maailmast pärit värve, mille sideaineks on ühine suhtumine pärimusmuusikasse. Koos murtakse piire ning otsitakse pidevalt värskeid kõlavärve ja seadelisi lahendusi. Vaata ka: 
#000005
Johansonid on pereansambel kuhu kuuluvad Kärt, Mart, Jaak ja Ants. Johansonid on Eestis tuntud folklauljad ja pärimusmuusika asja ajajad, kes laulavad oma laule, mida Jaak ise peab imelikeks, sisepiltlikeks ja isiklikeks. Suuresti on nende loomingut mõjutanud ka Eesti regilaul.
#000006
Curly Strings on neljaliikmeline ansambel, mis ammutab inspiratsiooni muuhulgas ameerika bluegrassist ning osalejate isiklikust pärimusest praeguses Eesti kultuuriruumis. Nende muusika peamisteks alustaladeks on intensiivne ja mänguline musitseerimine, meeldejäävalt ilusad meloodiad ja siiras esitus. Ansambli tõus sabatähena Eesti muusikataevasse 2013. aastal oli omamoodi fenomen ning nende lugusid lauldakse lõkke ääres, kooriproovides, pulmades, “Eesti otsib superstaari” katsetel, ERSO uue aasta kontserdil, Eesti Kaitseväe orkestris ja pensionäriklubides. Curly Stringsi moodustavad Eeva Talsi, Taavet Niller, Jaan Jaago ja Villu Talsi.
#000007
Legendaarne eesti punkparoodiabänd Propeller tähistas hiljuti oma 40. juubelit.
#000008
Propellerit on alates algusaegadest iseloomustanud ühelt poolt ülimalt professionaalsed pillimehed ja vaimukas helilooming, teisalt aga bändi ühe ninamehe Peeter Volkonski skandaalselt lõikav huumor, mis on leidnud väljenduse nii laulutekstides (nt "Helinälg" või "Punker") kui ka vahepaladena esitatud Albert Trapeeži luuletustes.
#000009
Propelleri 40. juubeliks ilmus ka kogumik, kuhu on klassikaliste salvestuste kõrvale koondatud hulk põnevat kontsertmaterjali aastaist 1980 ning 2005.
#000010
Väliharf on duo, mis tekkis aastal 2002 Haapsalus (toona lihtsalt "Marko&Anto" nime all). Kahehäälset laulu saadavad kitarr, karmoška ja suupill. Valdava osa repertuaarist täidavad mere temaatilised laulud, kuid esitamisele tuleb ka lugusid Eesti filmidest ja teatrietendustest, setu-keelseid ning Teise maailmasõja aegseid laule, a-capella lugusid, ning soovi korral ka n.ö. lembelaule.
#000011
Pitsid paistvad on aktiivne ja andekas Kihnu naistantsurühm.
#000012
Lõõtsavägilased mängivad põhiliselt rahva- ja pärimusmuusikat, kuid nad ei pane kätt ette teistelegi muusikastiilidele. Viie aasta jooksul on ansambel andnud juba üle 600 kontsert-esinemise.
#000013
Duo Ruut on ansambliks kasvanud pikaaegsest sõprusest ja lugematul hulgal koos naerdes veedetud ajavilgetest. Ruudu nelja külge hoiavad püsti Katariina Kivi ja Ann-Lisett Rebane, kes õpivad mõlemad Tallinas Vanalinna Hariduskolleegiumis. Kummaliste asjaolude kokkulangemisel leidsid nad end kord mängimas kahekesi ühte rahvakannelt, olemata kumbki tegelikult kandlemängija. See osutus ootamatult huvitavaks ja paljusid võimalusi pakkuvaks mänguviisiks. Selgus, et kannelt on võimalik kasutada üheaegselt meloodia-, harmoonia-, ja rütmipillina, luues väga erinevaid helimaastikke. Ansambli repertuaar koosneb enda loodud, omanäolistest rahvamuusikatöötlustest.
#000015
Metsatöll & RAM astuvad üles Kuressaare Merepäevade Merelaval, kus leiab aset üks võimas ja väge täis kontsert. Hiljuti oma 20. sünnipäeva tähistanud Metsatöll külab koos RAM-iga just nii ägedalt: 
#000016